Sjeverni Sinaj (muhafaza)
<s>Muhafaza Sjeverni Sinaj ( / Muḥāfāzah Shamāl Saīnā), je jedna od 27 muhafaza na koje je Egipat administrativno podjeljen.</s>

<s>Geografske karakteristike</s>

<s>Muhafaza Sjeverni Sinaj se nalazi na sjeveroistoku Egipta, na sjevernoj polovici Sinajskog poluotoka.</s><s>U njoj živi 460,174 stanovnika na površini od 27,564 km²</s>

<s>Sjevernom polovicom Sinajskog poluotoka  dominira široka visoravan El Tīh, koja se proteže od južne granice muhafaze prema sjeveru do obalne ravnice Sredozemnog mora.</s><s>Na sjevernom rubu muhafaze obalna ravnica širi se prema zapadu prema Sueskom kanalu, do velikog pojasa pješčanih dina.</s><s>Najveći (povremeni) vodotok je Vadi Ariš dug 250 km, na sjeveroistoku muhafaze, koji se uljeva u more kod grada Ariša.</s><s>Tu se nalazi i velika bočata laguna Bardavil površine 690 km², koju od mora razdvaja uska sprud.</s>

<s>Administrativna podjela</s>

<s>Muhafaza Sjeverni Sinaj je administrativno podjeljena na 10 distrikta; Ariš 1, Ariš 2, Ariš 3, Ariš 4, Hasana, Šeik Zuvejd, Bir el Abd, Nahl, Rafah, Šurtet el Kasima i Šurtet Rumana.</s>

<s>Administrativni centar muhafaze je grad Ariš.</s>

<s>Historija, privreda i transport</s>

<s>Muhafaza Sjeverni Sinaj formirana je krajem 1978., nakon prve faze izraelskog povlačenja sa Sinajskog poluotoka.</s>

<s>Nešto oranica pogodnih za poljoprivredu dobijeno je melioracijom kod Ariša.</s><s>Po navodnjavanim oranicama uzgaja se ječam, voće (datulje), masline i povrće.</s><s>Poduzeti su i drugi veliki zahvati uz jugozapadni rub Lagune Bardavil, gdje su posađena stabla voćaka i nešto povrća.</s>

<s>Većina stanovnika živi u obalnom pojasu.</s><s>Najveći grad muhafaze i najveća luka je Ariš, ostali veći gradovi su Rafah i Nahl.</s>

<s>Autoput duž obale nalazi se na trasi puta, koji je još od Antike bio glavni pravac za trgovinu sa Palestinom.</s>

<s>Izvori</s>

<s>Vanjske veze</s>

<s>Službene stranice 
 Shamāl Sīnāʾ governorate, Egypt</s>

<s>Administrativna podjela Egipta</s>

